ai4bharat/Pralekha huggingface dataset:
மத்திய அமைச்சரவை
நகர பேருந்து இயக்கத்தை அதிகரிக்க “பிரதமரின்-மின்சார பேருந்து சேவை”-க்கு மத்திய அமைச்சரவை ஒப்புதல்; போதிய பேருந்து சேவை இல்லாத நகரங்களுக்கு முன்னுரிமை
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், 10,000 மின்சாரப் பேருந்துகள் மூலம் நகரப் பேருந்துகளின் இயக்கத்தை மேம்படுத்தும் "பிரதமரின்-மின்சார பேருந்து சேவை" என்ற பேருந்துத் திட்டத்திற்கு ஒப்புதல் அளிக்கப்பட்டுள்ளது. இத்திட்டத்திற்கு ரூ.57,613 கோடி செலவாகும். இதில் ரூ.20,000 கோடி நிதியை மத்திய அரசு வழங்கும். இத்திட்டம் 10 ஆண்டுகளுக்கு பேருந்து இயக்கத்திற்கு உறுதுணையாக இருக்கும்.
2011-ம் ஆண்டு மக்கள் தொகை கணக்கெடுப்பின்படி யூனியன் பிரதேசங்கள், வடகிழக்கு பிராந்தியம் மற்றும் மலைப் பிரதேச மாநிலங்கள் உள்ளிட்ட 3 லட்சம் மற்றும் அதற்கு மேற்பட்ட மக்கள் தொகை கொண்ட நகரங்களை இத்திட்டம் உள்ளடக்கும். இந்தத் திட்டத்தின் கீழ் போதிய பேருந்து சேவை இல்லாத நகரங்களுக்கு முன்னுரிமை அளிக்கப்படும்.
நேரடி வேலைவாய்ப்பு உருவாக்கம்:
நகரப் பேருந்து சேவையில் சுமார் 10,000 பேருந்துகளை ஈடுபடுத்துவதன் மூலம் 45,000 முதல் 55,000 நேரடி வேலைவாய்ப்புகளை உருவாக்கும்.
இந்தத் திட்டத்தில் இரண்டு பிரிவுகள் உள்ளன:
பிரிவு ஏ-நகரப் பேருந்து சேவைகளை அதிகரித்தல்: 
அங்கீகரிக்கப்பட்ட பேருந்து திட்டம் பொது மற்றும் தனியார் கூட்டாண்மை மாதிரியில் 10,000 மின்சார பேருந்துகளுடன் நகரப் பேருந்து நடவடிக்கைகளை அதிகரிக்கும்.
தொடர்புடைய உள்கட்டமைப்பு பேருந்து பணிமனை உள்கட்டமைப்பை மேம்படுத்துவதற்கான ஆதரவை வழங்கும்; மற்றும் மின்சாரப் பேருந்துகளுக்கான மின்கட்டமைப்பை  உருவாக்கும்.
பிரிவு பி-பசுமை நகர்ப்புற இயக்கம் முன்முயற்சிகள்: 
பேருந்துக்கான முன்னுரிமை, உள்கட்டமைப்பு, பன்முனை வசதிகள், மின்னேற்றி நிலையங்கள் உள்கட்டமைப்பு போன்ற பசுமை முன்முயற்சிகளை இத்திட்டம் நோக்கமாகக் கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1949430
உள்நாட்டு விமானப் போக்குவரத்து அமைச்சகம்
பிராந்திய இணைப்பு - உதான் விமானங்கள் திட்டத்தின் கீழ் 86.05 லட்சம் விமானப் பயணிகள் பயணம்
மாநிலங்களவையில் கேள்வி ஒன்றுக்கு, மத்திய விமான போக்குவரத்து துறை இணையமைச்சர் வி.கே.சிங் எழுத்துபூர்வமாக தாக்கல் செய்த பதிலில் கூறியதாவது:
பிராந்திய விமான இணைப்பை ஊக்குவிக்கவும், மக்களுக்கு குறைந்த கட்டணத்தில் விமான சேவையை வழங்கவும் உதான் திட்டத்தை மத்திய விமான போக்குவரத்து துறை அமைச்சகம் கடந்த 2016ம் ஆண்டு தொடங்கியது.
இதுவரை, 65 விமான நிலையங்கள் மூலம் 403 வழித்தடங்கள்  செயல்பாட்டில் உள்ளன.
உதான் திட்டம் தொடங்கப்பட்டது முதல், கடந்த ஜனவரி 9ம் தேதி வரை, தோரயமாக 86.05 லட்சம் பயணிகள், உதான் திட்ட விமானங்களில் பயணித்துள்ளனர்.
இரண்டாம் நிலை, 3-ம் நிலை நகரங்களில் மக்களின் பயண முறைகளை உதான் மாற்றியமைத்துள்ளது.
மேலும் விவரங்களுக்கு கீழ்கண்ட ஆங்கில செய்தி குறிப்பை காணவும்: https://pib.gov.in/PressReleasePage.aspx?PRID=1796156
சுற்றுலா அமைச்சகம்
ஆந்திரப் பிரதேசத்தின் ஸ்ரீசைலம் ஆலயத்தில் மேற்கொள்ளப்பட்ட மேம்பாட்டு பணிகளை குடியரசுத் தலைவர் திருமதி திரௌபதி முர்மு இன்று மக்கள் பயன்பாட்டுக்காக அர்ப்பணித்தார்
ஆந்திர மாநிலம் கர்னூல் மாவட்டத்தில் உள்ள ஸ்ரீசைலம் ஆலயத்தில் மேற்கொள்ளப்பட்ட மேம்பாட்டு திட்டப்பணிகளை குடியரசுத் தலைவர் திருமதி திரௌபதி முர்மு இன்று மக்கள் பயன்பாட்டுக்காக தொடங்கிவைத்தார். 43 கோடியே 8 லட்சம் ரூபாய் மதிப்பில் மேற்கொள்ளப்பட்ட இந்தப்பணிகளுக்கு மத்திய சுற்றுலா அமைச்சகம் முழுமையாக நிதி அளித்திருந்தது.
தேசிய புனித யாத்திரை புத்துயிர் நடவடிக்கை, ஆன்மீகம் மற்றும் பாரம்பரியத்தை மேம்படுத்துவதற்கான பிரஷாத்  திட்டத்தின் கீழ் இப்பணிகள் மேற்கொள்ளப்பட்டுள்ளன. ஸ்ரீசைலம் ஆலயத்தை உலகத்தரத்திலான வழிபாட்டுத்தலமாகவும், சிறந்த சுற்றுலா மையமாகவும் மாற்றும் நோக்கில் இதற்கான பணிகள் நிறைவேற்றப்பட்டுள்ளன.
ஆம்பி தியேட்டர் எனப்படும் திறந்தவெளி வட்ட அரங்கங்கள், ஒலி-ஒளி காட்சி அமைப்புகள், வாகன நிறுத்துமிடங்கள், சிறந்த உணவுக்கான வசதிகள், பரிசுப் பொருட்களுக்கான கடைகள், வங்கி வசதி மற்றும் ஏடிஎம் வசதிகள், கழிப்பறை வசதிகள் போன்ற பல வசதிகள் இத்திட்டத்தின் கீழ் மேற்கொள்ளப்பட்டுள்ளன.
இந்த நிகழ்ச்சியில் தெலங்கானா ஆளுநர் திருமதி தமிழிசை சௌந்தரராஜன், மத்திய சுற்றுலாத்துறை அமைச்சர் திரு கிஷண் ரெட்டி, சுற்றுலாத்துறை இணையமைச்சர் திரு ஸ்ரீபத் நாயக், ஆந்திர துணை முதலமைச்சர் திரு கோட்டு சத்யநாராயணா, ஆந்திர சுற்றுலாத்துறை அமைச்சர் திருமதி ரோஜா, ஆந்திர நிதியமைச்சர் திரு புக்கணா ராஜேந்திர நாத் உள்ளிட்டோர் கலந்து கொண்டனர்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1886732
பிரதமர் அலுவலகம்
ஐக்கிய அரபு அமீரகத்தின் அபுதாபி சென்றடைந்தார் பிரதமர்
பிரதமர் திரு நரேந்திர மோடி இன்று காலை அபுதாபி சென்றடைந்தார்.
விமான நிலையத்தில் அபுதாபியின் பட்டத்து இளவரசர் ஷேக் காலித் பின் முகமது பின் சயீத் அல் நஹ்யான் சிறப்பு நிகழ்வாக பிரதமரை வரவேற்றார். பிரதமர் மோடிக்கு சம்பிரதாய வரவேற்பும், அணிவகுப்பு மரியாதையும் அளிக்கப்பட்டது.
பெண்கள் மற்றும் குழந்தை நலன் அமைச்சகம்
பிரதமரின் தேசிய பாலர் விருதுகள் 2019க்கான பெயர்களை தேசிய தேர்வுக் குழு இறுதி செய்தது
மத்திய மகளிர், குழந்தைகள் மேம்பாட்டுத் துறை அமைச்சர் தலைமையிலான தேசிய தேர்வுக் குழு பிரதமர் தேசிய பாலர் விருதுகள் 2019-ஐ பெறுவதற்கான பெயர்களை இறுதி செய்துள்ளது. புதுமைப்படைப்பு, கல்வித்திறன், விளையாட்டுக்கள், கலை, பண்பாடு, சமூக சேவை, இசை, அல்லது இதர துறைகளில் குறிப்பிடத்தக்க சாதனை புரிந்த குழந்தைகளுக்கு மத்திய அரசு தேசிய விருதுகளை வழங்கி வருகிறது. பாரம்பரிய வழக்கமாக இந்த விருதுகளை குடியரசுத்தலைவர் வழங்குவார்.
இத்திட்டத்தின்கீழ் பாலர் சக்தி புரஸ்கார் என்ற தனி நபர் விருதுகள் மற்றும் பால கல்யாண் புரஸ்கார் என்ற குழந்தைகள் நலனுக்காக பணிபுரியும் நிறுவனங்கள் / தனிநபருக்கான விருதுகள் என இரண்டு பிரிவுகளில் விருதுகள் வழங்கப்படுகின்றன. தேசிய குழந்தைகள் விருது  பெறுவதற்கு 26 பேரை மத்திய மகளிர் மற்றும் குழந்தைகள் மேம்பாட்டு அமைச்சகம் இறுதி செய்துள்ளது. இந்த விருதுகள் புதுமைப்படைப்பு, படிப்பாற்றல், விளையாட்டுக்கள், கலை மற்றும் கலாச்சாரம், சமூகச்செயல், வீரச்செயல்கள் பிரிவுகளில் வருகின்றன. இந்த ஆண்டு இந்த விருதுக்கு மொத்தம் 783 விண்ணப்பங்கள் வரப்பெற்றன. தேசிய தேர்வுக் குழு தேசிய குழந்தை நல விருது  பிரிவுக்கென இரண்டு தனி நபர்கள், 3 நிறுவனங்கள் பெயர்களை இறுதி செய்துள்ளது.
இந்த விருதுகளுக்கென நாடெங்கிலுமிருந்து ஆண்டு முழுவதும் ஆன் லைன் விண்ணப்பங்களை பெறுவதற்கென தேசிய குழந்தைகள் விருது என்ற வலைதளத்தை அமைச்சகம் உருவாக்கியுள்ளது. குழந்தைகள் நலனுக்கு என பணிபுரியும் தனிநபர்கள். நிறுவனங்கள் ஆகியவற்றையும் மிகச் சிறந்த குழந்தைகளின் பெயரையும் தனிநபர்கள் பரிந்துரை செய்யலாம். அல்லது தங்களது விவரத்தை பரிசுக்காக பரிந்துரை செய்து அனுப்பலாம்.
கடந்த காலங்களில் வீரதீர செயல் விருதுகள், குழந்தை நலனுக்கான இந்திய கவுன்சில், ஐ சி சி டபிள்யூ என்கிற அரசு சாரா அமைப்பின் மூலம் நிர்வகிக்கப்பட்டன. எனினும், மத்திய அரசு இந்த விருது வென்றவர்களுக்கு ஆதரவையும், ஊக்குவிப்பையும் அளித்து வந்தது. சமீபத்தில் ஐ சி சி டபிள்யூ-வின் நிதி சார்ந்த நேர்மைத் தன்மை குறித்து தில்லி உயர்நீதிமன்றம் ரிட் மனு விசாரணையின் போது கேள்வி எழுப்பியது.
இதனைக் கருத்தில் கொண்டு மத்திய அரசு ஐ சி சி டபிள்யூ அமைப்பிலிருந்து விலகிக் கொண்டு குழந்தைகளுக்கான தேசிய விருதுகளில் வீரதீரச் செயல் விருதையும் இணைத்து சீரமைத்தது. தற்போது பிரதமர் தேசிய குழந்தைகள் விருதுகளில் வீரதீரச் செயல் கூடுதல் பகுதியாக சேர்க்கப்பட்டுள்ளது.
--------
விகீ-சிஜே-கீதா
(Visitor Counter : 365
பிரதமர் அலுவலகம்
கர்நாடகாவின் ஹூப்ளியில் ஏற்பட்ட விபத்தில் உயிரிழந்தோருக்கு பிரதமர் இரங்கல்
பிரதமரின் தேசிய நிவாரண நிதியிலிருந்து நிதியுதவி வழங்கப்படும் என அறிவிப்பு
கர்நாடகாவின் ஹூப்ளியில் நிகழ்ந்த விபத்தில் ஏற்பட்ட உயிரிழப்பு குறித்து பிரதமர் திரு நரேந்திர மோடி மிகுந்த வேதனை தெரிவித்துள்ளார். மேலும், உயரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சமும், காயமடைந்தவர்களுக்கு ரூ.50 ஆயிரமும் வழங்கப்படும் எனவும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள ட்விட்டர் பதிவில்; “கர்நாடகாவின் ஹூப்ளியில் நிகழ்ந்த விபத்தில் ஏற்பட்ட உயிரிழப்பால் மிகுந்த வேதனை அடைந்தேன். எனது எண்ணங்கள் எப்போதும் பாதிக்கப்பட்டவரின் குடும்பத்தினருடன் உள்ளது. காயமடைந்தவர்கள் விரைவில் குணமடையட்டும்: பிரதமர் நரேந்திர மோடி”
“ஹூப்ளியில் ஏற்பட்ட விபத்தில் உயரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சம் வழங்கப்படும். காயமடைந்தவர்களுக்கு ரூ.50 ஆயிரம் வழங்கப்படும்: பிரதமர் நரேந்திர மோடி”
--------
(
பிரதமர் அலுவலகம்
இந்திய சர்வதேச அறிவியல் திருவிழா 2020-இல் பிரதமர் தொடக்கவுரை ஆற்றுகிறார்
இந்திய சர்வதேச அறிவியல் திருவிழா 2020, டிசம்பர் 22ஆம் தேதி நடக்கிறது. இதில் அன்று மாலை 4.30 மணிக்கு பிரதமர் திரு.நரேந்திர மோடி காணொலிக் காட்சி மூலம் துவக்கவுரை நிகழ்த்துகிறார். இந்த நிகழ்ச்சியில் மத்திய அமைச்சர் டாக்டர் ஹர்ஷ் வர்தன் கலந்து கொள்கிறார்.
சமூகத்தில் அறிவியல் மனநிலையை வளர்க்கும் நோக்கத்துடன் மத்திய அறிவியல் தொழில்நுட்ப அமைச்சகம், புவி அறிவியல் அமைச்சகம் ஆகியவை விஞ்ஞான பாரதியுடன் இணைந்து இந்திய சர்வதேச அறிவியல் திருவிழாவை உருவாக்கியது. கடந்த 2015ஆம் ஆண்டு தொடங்கப்பட்ட இந்திய சர்வதேச அறிவியல் திருவிழா, அறிவியல் தொழில் நுட்பத்தை வளர்க்கும் விழாவாக உள்ளது. மக்களை அறிவியலில் ஈடுபடுத்தவும், அறிவியலின் மகிழ்ச்சியைக் கொண்டாடவும், வாழ்க்கையை மேம்படுத்தும் தீர்வுகளை அறிவியல், தொழில்நுட்பம், பொறியியல், கணிதம் ஆகியவை எப்படி அளிக்கின்றன என்பதை அறிய வைப்பதே இதன் நோக்கம். விஞ்ஞான அறிவு, படைப்பாற்றல், விவேக சிந்தனை, பிரச்சினைகளைத் தீர்ப்பது, குழுவாகப் பணியாற்றுவது ஆகியவற்றில் கவனம் செலுத்துவதன் மூலம், இளைஞர்களிடம் 21ஆம் நூற்றாண்டுத் திறமைகளை வளர்ப்பதே இந்திய சர்வதேச அறிவியல் திருவிழா 2020-இன் இலக்கு ஆகும். அறிவியல் துறைகளில் படிப்பதற்கும், வேலை செய்வதற்கும் மாணவர்களை ஊக்குவிப்பதே இதன் நீண்டகால நோக்கம்.
https://pib.gov.in/PressReleasePage.aspx?PRID=1682232
-----
(
பாதுகாப்பு அமைச்சகம்
தில்லி கடற்படை குழந்தைகள் பள்ளியில் ஆண்டுவிழா கொண்டாட்டம்
தில்லியில் உள்ள கடற்படை குழந்தைகள் பள்ளி ஆண்டு விழா 2023, ஆகஸ்ட், 23 அன்று தல்கடோரா உள்விளையாட்டு அரங்கில் கொண்டாடப்பட்டது. இந்நிகழ்வில் கடற்படைத் தளபதி அட்மிரல் ஆர்.ஹரி குமார் சிறப்பு விருந்தினராகக் கலந்து கொண்டார். இந்நிகழ்வில் கடற்படை உயர் அதிகாரிகள், பிரமுகர்கள் மற்றும் பெற்றோர்கள் கலந்து கொண்டனர். இந்நிகழ்வின் கருப்பொருள் நித்திய கற்றல் மற்றும் நீடித்த அறிவொளியின் 'தொடக்கத்தை' குறிக்கும் சமஸ்கிருத வார்த்தையான 'உத்பவம்' ஆகும்.
சங்கல்பைச் சேர்ந்த மாணவர்களின் பரவசமான தேசபக்தி நிகழ்ச்சியுடன் நிகழ்ச்சி தொடங்கியது. என்.சி.எஸ் குழந்தைகளின் நிகழ்ச்சி இந்தியாவின் வளமான கலாச்சார பாரம்பரியத்தை சித்தரிக்கும் பல்வேறு பிராந்தியங்களின் பாரம்பரிய கலை வடிவங்களை உள்ளடக்கியது. சுற்றுச்சூழல் விழிப்புணர்வு மற்றும் ஊழலற்ற சமுதாயத்தையும் இந்த நிகழ்ச்சி ஊக்குவித்தது.
பள்ளி முதல்வர் திருமதி ஓஷிமா மாத்தூர், மாணவர் தலைவர், மாணவி தலைவி ஆகியோருடன் இணைந்து, கல்வி, விளையாட்டு மற்றும் இதரப் பிரிவுகளின் சாதனைகள் மற்றும் பள்ளியின் புதிய முயற்சிகளை எடுத்துரைத்து, பள்ளியின் அறிக்கையை சமர்ப்பித்தார்.
சிறப்பாக செயல்பட்ட மாணவர்கள் மற்றும் ஆசிரியர்களை சிறப்பு விருந்தினர் பாராட்டினார். பள்ளியில் அவர்கள் பெறும் மதிப்புகள், கோட்பாடுகள், விமர்சன பகுப்பாய்வு மற்றும் ஆக்கப்பூர்வமான சிந்தனை ஆகியவை அவர்களை நாளைய தலைவர்களாகவும், கொள்கை வகுப்பாளர்களாகவும், தொழில்நுட்ப வல்லுநர்களாகவும் உருவாக்கும் என்று அவர் குழந்தைகளிடம் கூறினார். 2047 க்குள் இந்தியாவை ஒரு வளர்ந்த நாடாக அதன் சரியான இடத்திற்கு கொண்டு செல்வதில் அவர்கள் நமது நாட்டின் தலைவர்களாக இருப்பார்கள் என்று கடற்படை தலைமை தளபதி குழந்தைகளுக்கு நினைவூட்டினார். குழந்தைகள் பின்பற்ற வேண்டிய பன்னிரண்டு அம்சங்களை அவர் எடுத்துரைத்தார். இதன் மூலம் சிறந்த குடிமக்களாக மாறுவதற்கும், சமூகத்தில் நேர்மறையான வழியில் செல்வாக்கு செலுத்துவதற்கும் அவர்களுக்கு உதவும்.
இந்த நிகழ்வின் போது சந்திரயான்-3 நிலவில் தரையிறங்குவது நேரடி ஒளிபரப்பு செய்யப்பட்டது. மாணவர்கள், ஆசிரியர்கள் மற்றும் பார்வையாளர்கள் அனைவரும் பெருமிதத்துடன் இந்த நிகழ்வை கண்டுகளித்தனர்.
தில்லி கடற்படை குழந்தைகள் பள்ளிக்கு தொடர்ச்சியான ஆதரவின் அடையாளமாக, பள்ளியின் உள்கட்டமைப்பை மேம்படுத்துவதற்காக ரூ.10 லட்சத்திற்கான காசோலையை தலைமை விருந்தினர் வழங்கினார்.
சிறப்பு சேவைகள் மற்றும் கட்டுரைகள்
செயற்கை நுண்ணறிவு அடிப்படையிலான ஸ்மார்ட் கிரிட் அமைப்புகளில் ஆராய்ச்சி சவால்கள் மற்றும் வாய்ப்புகள் என்ற தலைப்பில் கருத்தரங்கம்
காரைக்காலில் அமைந்துள்ள தேசிய தொழில்நுட்பக் கழகம் புதுச்சேரியில் மின் மற்றும் மின்னணுவியல் துறை சார்பாக “செயற்கை நுண்ணறிவு அடிப்படையிலான ஸ்மார்ட் கிரிட் அமைப்புகளில் ஆராய்ச்சி சவால்கள் மற்றும் வாய்ப்புகள்” என்ற தலைப்பில் ஏழு நாள் கருத்தரங்கமானது கல்லூரி வளாகத்திலுள்ள கி. ரா ஆடிட்டோரியத்தில் இன்று  காலை தொடங்கியது. இக்கருத்தரங்கிற்கு அறிவியல் மற்றும் தொழில்நுட்பத் துறை - அறிவியல் மற்றும் பொறியியல் ஆராய்ச்சி வாரியம் நிதியுதவி அளித்துள்ளது. இக்கருத்தரங்கின் முக்கிய நோக்கமானது தேசிய முக்கியத்துவம் வாய்ந்த நிறுவனங்களில் உள்ள ஆராய்ச்சி வசதிகளை முதுகலை மற்றும் ஆராய்ச்சி மாணவர்களுக்கு வெளிப்படுத்து அவர்களின் ஆராய்ச்சி திறன்களை மேம்படுத்துவதாகும்.
இக்கருத்தரங்கிற்கு கழகத்தின் இயக்குநர்  உஷா நடேசன் தலைமை வகித்து தலைமை உரையை ஆற்றினார். இக்கருத்தரங்கிற்கு சிறப்பு விருந்தினராக கலந்துகொண்ட பாரத் ஹெவி எலக்ட்ரிக்கல்ஸ் லிமிடெட்  திருச்சிராப்பள்ளியின் பாதுகாப்பு மற்றும் விண்வெளித்துறையின் துணை மேலாளர் திரு. ஆர். சுந்தர் ராஜன் அவர்கள் தொழில்துறை முன்னோக்கு குறித்த ஆராய்ச்சியின் முக்கியத்துவத்தை எடுத்துரைத்தார். இக்கருத்தரங்கிற்கு கழகத்தின் பதிவாளர் முனைவர் சீ. சுந்தரவரதன் அவர்கள் சிறப்புரையாற்றினார்.
முன்னதாக வரவேற்புரை வழங்கிய இக்கருத்தரங்கின் ஒருங்கிணைப்பாளரான முனைவர் எஸ். தங்கவேல் அவர்கள் கருத்தரங்கின் கருப்பொருள் மற்றும் செயல்பாடுகளை விளக்கிப்பேசினார்.
இக் கருத்தரங்கில், மத்திய பிரதேசம், ஆந்திரா, கர்நாடகா, தமிழ்நாடு மற்றும் புதுச்சேரி யூனியன் பிரதேசத்தில் இருந்து 25 பங்கேற்பாளர்கள் கலந்து கொள்கின்றனர். இக்கருத்தரங்கில், ஐஐடி திருப்பதி, என்ஐடி ராய்ப்பூர், என்ஐடி வாரங்கல், என்ஐடி காலிகட், என்ஐடி புதுச்சேரி, ஐஐஐடிடிஎம் சென்னை, விஐடி வேலூர் மற்றும் அசோக் லேலண்ட் சென்னை ஆகிய இடங்களைச் சேர்ந்த வளவாளர்கள், செயற்கை நுண்ணறிவு அடிப்படையிலான ஸ்மார்ட் கிரிட் சிஸ்டம் தொடர்பான செய்திகளை பங்கேற்பாளர்களுக்கு விளக்கவுள்ளனர்.
இக்கருத்தரங்கின் ஏற்பாடுகள் அனைத்தையும் இக்கருத்தரங்கின் ஒருங்கிணைப்பாளரான முனைவர் எஸ். தங்கவேல் அவர்கள் துறைத் தலைவர் முனைவர். ஜி. கோப்பெருந்தேவி மற்றும் துறை உறுப்பினர்களின் உதவியோடு சிறப்பாக ஏற்பாடு செய்திருந்தார்.
பிரதமர் அலுவலகம்
தேசிய மஞ்சள் வாரியத்தை நிறுவுவதன் மூலம், நமது மஞ்சள் விவசாயிகளின் ஆற்றலைப் பயன்படுத்துவதை நோக்கமாகக் கொண்டுள்ளோம்: பிரதமர்
விவசாயிகளின் நலனுக்கான அரசின் உறுதிப்பாட்டை பிரதமர் திரு நரேந்திர மோடி மீண்டும் வலியுறுத்தினார்.
பிரதமர் நேற்று அறிவித்த தேசிய மஞ்சள் வாரியத்தை அமைப்பதால் ஏற்படும் நன்மைகள் குறித்த நிஜாமாபாத் நாடாளுமன்ற உறுப்பினர் திரு. அரவிந்த் தருமபுரியின் பதிவிற்கு பதிலளித்து சமூக ஊடக எக்ஸ் தளத்தில் பிரதமர் பதிவிட்டுள்ளதாவது:
"நம் விவசாயிகளின் நல்வாழ்வு மற்றும் வளம் ஆகியவை எப்போதும் நமது முன்னுரிமையாக உள்ளன.
தேசிய மஞ்சள் வாரியத்தை நிறுவுவதன் மூலம், நமது மஞ்சள் விவசாயிகளின் திறனைப் பயன்படுத்துவதையும், அவர்களுக்கு சரியான ஆதரவை வழங்குவதையும் நாம் நோக்கமாகக் கொண்டுள்ளோம்.
குறிப்பாக, நிஜாமாபாத் அபரிமிதமான பலன்களைப் பெறும் மஞ்சள் விவசாயிகளின் ஒளிமயமான எதிர்காலத்தை உறுதி செய்ய அனைத்து நடவடிக்கைகளையும் மேற்கொள்வோம்.”
மத்திய அமைச்சரவை
இந்திய பட்டயக் கணக்காளர்கள் கல்விக் கழகத்திற்கும், போலந்தின் சட்ட அங்கீகாரம் பெற்ற கணக்கு தணிக்கையாளர்கள் சங்கத்திற்கும் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல் அளித்துள்ளது
இந்திய பட்டயக் கணக்காளர்கள் கல்விக் கழகத்திற்கும், போலந்தின் சட்ட அங்கீகாரம் பெற்ற கணக்கு தணிக்கையாளர்கள் சங்கத்திற்கும் இடையேயான புரிந்துணர்வு ஒப்பந்தத்திற்குப் பிரதமர் திரு நரேந்திர மோடி தலைமையிலான அமைச்சரவை இன்று ஒப்புதல் அளித்தது. உறுப்பினர் நிர்வாகம், தொழில் நெறிமுறை, தொழில்நுட்ப ஆராய்ச்சி, தொடர்ச்சியான தொழில் முறை மேம்பாடு, தொழில் முறை கணக்குக்கான பயிற்சி, தணிக்கைத் தரத்தைக் கண்காணித்தல், கணக்கிடுதல் அறிவில் முன்னேற்றம், தொழில் முறை மற்றும் அறிவுசார் மேம்பாடு ஆகியவற்றில் பரஸ்பரம் ஒத்துழைப்பை ஏற்படுத்த இந்த ஒப்பந்தம் செய்யப்பட்டுள்ளது.
குறுகிய காலம் முதல் நீண்ட காலம் வரையிலான சிறப்பு அம்சத்தில் இந்திய பட்டயக் கணக்காளர்கள், கல்விக் கழகத்தைச் சேர்ந்தவர்களுக்கு நவீனப் பயிற்சி வழங்க போலந்தில் வாய்ப்புகளை ஏற்படுத்த இந்த ஒப்பந்தம் வகை செய்கிறது. ஐரோப்பாவில் தடம் பதிப்பதை இது வலுப்படுத்தும் என்று எதிர்பார்க்கப்படுகிறது. இருஅமைப்புகளின் உறுப்பினர்களுக்கு பரஸ்பரம் பயன்தரும் உறவை மேம்படுத்துவதற்கு இணைந்து பணியாற்றுவதையும் இந்தப் புரிந்துணர்வு ஒப்பந்தம் நோக்கமாக கொண்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784262
இந்திய போட்டிகள் ஆணையம்
போட்டி விதிகளை மீறியதற்காக சென்னையை சேர்ந்த டிரய்லர் லாரி உரிமையாளர் சங்கங்களுக்கு எதிராக இந்திய வணிகப் போட்டி ஆணையம் உத்தரவை பிறப்பித்தது
பிரிவு 3வுடன் இணைக்கப்பட்ட பிரிவு 3  மற்றும் பிரிவு 3  விதிகளை மீறியதாக கண்டுபிடிக்கப்பட்ட 10 டிரய்லர் லாரி உரிமையாளர் சங்கங்களுக்கு எதிராக, இந்திய வணிகப் போட்டி ஆணையம் இன்று இறுதி உத்தரவை பிறப்பித்தது.
இந்த டிரய்லர் லாரி உரிமையாளர்கள் சங்கம், டிரய்லர்களுக்கான கட்டணங்களை நிர்ணயிப்பதில் தலையீடு செய்வதாக குற்றம்சாட்டப்பட்டது. மற்றும் தேசிய கொள்கலன் சரக்கு நிலையம் மற்றும் அவர்களது சகோதர நிலையங்கள் மீது கட்டு்பாடு விதித்தது.
கொள்கலன்களை இயக்குவதற்காக, தங்களுடைய சொந்த டிரய்லர்களை இயக்குவது தொடர்பாக, வர்த்தக சங்க கூட்டங்களில் முடிவுகள் எடுக்கப்பட்டதாகவும் குற்றம்சாட்டப்பட்டுள்ளது. மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843356
மத்திய அமைச்சரவை
2017-18-க்குப் பிந்தைய காலத்திற்குப் பெரிய துறைமுகப் பொறுப்பு கழகங்கள் மற்றும் கப்பல்தள தொழிலாளர் வாரிய ஊழியர்கள் / தொழிலாளர்களுக்கு உற்பத்தித் திறனுடன் இணைந்த வெகுமதித் திட்டத்தை நீடிக்க அமைச்சரவை ஒப்புதல் அளித்துள்ளது
2017-18-க்குப் பிந்தைய காலத்திற்குத் தற்போதுள்ள உற்பத்தித் திறனுடன் இணைந்த வெகுமதித் திட்டத்தில் மாற்றம் / திருத்தம் செய்யும்வரை அதனை நீடிப்பதற்குப் பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
பெரிய துறைமுகப் பொறுப்புக் கழகங்கள் மற்றும் கப்பல்தளங்களின் 28,821 ஊழியர்கள் / தொழிலாளர்கள் இந்தத் திட்டத்தால் பயனடைவார்கள். இதற்கு ரூ.46 கோடி செலவாகும் என மதிப்பிடப்பட்டுள்ளது. போனஸ் பெறுவதற்கு மாத ஊதியம் ரூ.7000 என்ற தற்போதைய உச்சவரம்பைப்போல், உற்பத்தித் திறனுடன் இணைந்த வெகுமதிக்கும் கணக்கிடப்படும். இந்தத் திட்டம் சிறந்த உற்பத்தித் திறனுக்கு ஊக்கமளிப்பதோடு, தொழில் உறவையும், இணக்கமான பணிச்சூழ்நிலையையும் மேம்படுத்தும்.
பெரிய துறைமுகப் பொறுப்பு கழகங்கள் மற்றும் கப்பல்தளங்களின் ஊழியர்கள் / தொழிலாளர்களுக்கு உற்பத்தித் திறனுடன் இணைந்த வெகுமதித் திட்டம் தற்போது நடைமுறையில் உள்ளது. துறைமுகங்களின் செயல்பாட்டுக் குறியீட்டு எண் அடிப்படையில் (அகில இந்திய செயல்பாட்டுக்கான கணக்கீடு 50% ஒவ்வொரு துறைமுகத்தின் செயல்பாட்டுக்கான கணக்கீடு 50% ஆண்டுதோறும் உற்பத்தித் திறனுடன் இணைந்த வெகுமதி வழங்கப்படுகிறது. இது பெரிய துறைமுகப் பொறுப்புக் கழகங்களின் நிர்வாகத்திற்கும், தொழிலாளர் கூட்டமைப்புகளுக்கும் இடையே ஏற்பட்ட ஒப்பந்தத்தை அடிப்படையாகக் கொண்டது.
அறிவியல் மற்றும் தொழில்நுட்பத்துறை
புதிய தொழில் தொடங்குவதற்கு உலகின் தலைசிறந்த இடமாக இந்தியா உருவெடுத்து வருவதாக மத்திய அமைச்சர் டாக்டர் ஜிதேந்திர சிங் தெரிவித்துள்ளார்
இதுவரை கண்டறியப்படாத ஏராளமான வாய்ப்புகளுடன் தொழில் தொடங்குவதை எளிமையாக்கியது, பிரதமர் திரு நரேந்திர மோடி மேற்கொண்ட முறைப்படுத்தும் சூழல் போன்றவற்றின் காரணமாக, புதிய தொழில் தொடங்குவதற்கு உலகின் தலைசிறந்த இடமாக இந்தியா உருவெடுத்து வருவதாக பிரதமர் அலுவலக இணையமைச்சர் டாக்டர் ஜிதேந்திர சிங் தெரிவித்துள்ளார்.
புதுதில்லியில் இன்று ஸ்டார்ட் அப் தொடர்பான மாநாட்டில் சிறப்பு விருந்தினராக பங்கேற்று பேசிய அவர், புதிய தொழில் நிறுவனங்களை தொடங்குவதற்கான அபரிமிதமான சூழல் நிலவுவது, 2025 ஆம் ஆண்டுக்குள் 5 டிரில்லியன் டாலர் பொருளாதாரம் என்ற இலக்கை இந்தியா அடைவதை உறுதி செய்வதில் முக்கிய பங்கு வகிக்கும் என்றார்.
பிரதமர் நரேந்திர மோடி அறிவித்த பல்வேறு திட்டங்கள் மற்றும் அவற்றின் மீது சிறப்பு கவனம் செலுத்தி உரிய ஒத்துழைப்பு வழங்கப்படுவதால் இந்தியாவில் 2021 –ல் மட்டும் 10 ஆயிரம் ஸ்டார்ட் அப் நிறுவனங்கள் பதிவு செய்யப்பட்டிருப்பதாக அவர் கூறினார். இந்தியாவில் தற்போது 50,000-க்கும் மேற்பட்ட ஸ்டார்ட் அப் நிறுவனங்கள் செயல்படுவதாகவும் இவை 2 லட்சத்திற்கும் மேற்பட்ட வேலை வாய்ப்புகளை வழங்கி வருவதாகவும் டாக்டர் ஜிதேந்திர சிங் தெரிவித்தார்.
பால்வளம், தொலை மருத்துவம் மற்றும் ஆழ்கடல் வளங்களை முழுமையாக பயன்படுத்த வேண்டும் என்றும் அவர் வலியுறுத்தினார். உள்நாட்டு உற்பத்தியை ஊக்குவிப்பதோடு, தொழில்துறை சார்ந்த ஆராய்ச்சி மற்றும் திறன் பயிற்சி பெற்ற தொழிலாளர்களை உருவாக்க அரசு முழு ஒத்துழைப்பை வழங்கி வருவதாகவும் திரு ஜிதேந்திர சிங் தெரிவித்தார்.
பிரதமர் அலுவலகம்
செங்கோட்டையில் ஸ்ரீ குரு தேஜ் பகதூரின் 400-வது பிறந்த நாள் கொண்டாட்டங்களில் பிரதமர் பங்கேற்றார்
புதுதில்லி செங்கோட்டையில் ஸ்ரீ குரு தேஜ் பகதூரின் 400-வது பிறந்த நாள் கொண்டாட்டங்களில் பிரதமர் திரு நரேந்திர மோடி இன்று பங்கேற்றார். ஸ்ரீ குரு தேஜ் பகதூர் அவர்களை பிரதமர் பிரார்த்தித்தார். இந்த நிகழ்வில் சீக்கியத் தலைவர்களால் பிரதமர் கவுரவிக்கப்பட்டார். நினைவு நாணயம் மற்றும் அஞ்சல் தலையையும் பிரதமர் வெளியிட்டார்.
இந்த நிகழ்ச்சியில் பேசிய பிரதமர், புனிதமான குருக்களின் போதனைகளால் நாடு வழிநடத்தப்படுவதாக கூறினார். குருக்களின் பாதங்களில் அவர், தலைவணங்கினார். குரு தேஜ் பகதூர் அவர்களின் தியாகத்திற்கு சாட்சியமாக வரலாற்று சிறப்புமிக்க செங்கோட்டை இருப்பதை பிரதமர் கோடிட்டுக் காட்டினார். இந்தப் பின்னணியில் இன்றைய நிகழ்ச்சி, இந்த வரலாற்றுச் சிறப்புமிக்க இடத்தில் மாபெரும் முக்கியத்துவத்தைப் பெற்றுள்ளது.
பல நூறு ஆண்டுகள் அடிமையாக இருந்த இந்தியாவின் விடுதலையை அதன் ஆன்மீக மற்றும் கலாச்சாரப் பயணத்திலிருந்து பிரிக்க இயலாது என்பதை பிரதமர் வலியுறுத்தினார். மத அடிப்படை வாதத்தை நினைவுப்படுத்திய பிரதமர், தேஜ் பகதூரின் காலத்தில் மதத்தின் பெயரால், வன்முறைகள் நிகழ்ந்ததை சுட்டிக்காட்டினார். அந்த சமயத்தில் இந்தியாவின் அடையாளத்தை பாதுகாக்க குரு தேஜ் பகதூர் அவரிடமிருந்து மகத்தான நம்பிக்கை வெளிப்பட்டது. அவுரங்கசீபின் முன்னால் அவர் ஒரு மலை போல் நின்று எதிர்கொண்டார். இந்தி்யாவின் கவுரவத்தை பாதுகாக்கவும், கலாச்சாரம், மதிப்பு, மரியாதை ஆகியவற்றுக்காக தியாகம் செய்யவும், ஈர்ப்பு சக்தியாக தேஜ் பகதூரின் தியாகம் அமைந்தது.
சீக்கிய கலாச்சாரத்தை கொண்டாடுவதற்கு அரசின் முயற்சிகளை தொட்டுக் காட்டிய பிரதமர், கடந்த ஆண்டே டிசம்பர் 26 அன்று வீர்பால் தினம் கொண்டாட அரசு முடிவு செய்தது என்றார். சீக்கிய பாரம்பரியம் கொண்ட யாத்திரை தலங்களை இணைக்க அரசு தொடர்ந்து முயற்சிகளை மேற்கொண்டு வருகிறது என்றும் அவர் கூறினார். கர்த்தார் சாஹிபுக்காக காத்திருந்த காலம் மாறிவிட்டது. இது போன்ற புனித தலங்களுக்கு எளிதாகவும், விரைவாகவும், செல்வதற்கு பல திட்டங்களை அரசு உருவாக்கியுள்ளது. சுதேச தரிசன திட்டத்தின் கீழ், ஆனந்த்பூர் சாஹிப், அம்ரிட்சர் சாஹிப் உள்ளிட்ட பல முக்கியமான தலங்களை இணைப்பதற்கு சுற்றுவட்ட யாத்திரைப் பாதை அமைக்கப்பட உள்ளது.
உலக அளவில் மோதல்கள் உள்ள போதும், முழுமையான நிலைத்தன்மையுடன், அமைதிக்கு இந்தியா பாடுபடுகிறது. நாட்டின் பாதுகாப்பு மற்றும் பந்தோபஸ்துக்கு சமமான இடத்தை இந்தியா அளிக்கிறது. புதிய சிந்தனை தொடர்ச்சியான கடின உழைப்பு, 100 சதவீத அர்ப்பணிப்பு என்பவை இன்றும் கூட சீக்கிய சமூகத்தின் அடையாளமாக இருக்கிறது. இந்த அடையாளத்திற்காக நாம் பெருமிதம் கொள்கிறோம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1818856
-----
((
பிரதமர் அலுவலகம்
தென்னாப்பிரிக்கா மற்றும் கிரீஸ் சுற்றுப்பயணத்தை முடித்துக் கொண்டு பெங்களூரு வந்தடைந்த பிரதமர் மோடிக்கு பிரமாண்ட வரவேற்பு
பிரதமர் திரு. நரேந்திர மோடி தென்னாப்பிரிக்கா மற்றும் கிரீஸ் ஆகிய நாடுகளுக்கு நான்கு நாள் சுற்றுப்பயணத்தை முடித்துக் கொண்டு இன்று பெங்களூரு வந்தடைந்தார். தென்னாப்பிரிக்காவில் நடைபெற்ற பிரிக்ஸ் மாநாட்டில் பங்கேற்ற பிரதமர், பின்னர் கிரீஸ் சென்றார். பிரதமர் பல்வேறு இருதரப்பு சந்திப்புகள் மற்றும் உள்ளூர் சிந்தனைத் தலைவர்களுடன் சந்திப்புகளை நடத்தினார். இரு நாடுகளிலும் உள்ள துடிப்பான இந்திய சமூகங்களையும் அவர் சந்தித்தார். காணொலி மூலம் சந்திரயான்-3-ன் லேண்டர், நிலவில் தரையிறங்குவதை நேரில் கண்டு களித்த பிரதமர், பின்னர் இஸ்ரோ குழுவினருடன் கலந்துரையாட நேராக பெங்களூரு வந்தடைந்தார்.
எச்ஏஎல் விமான நிலையத்திற்கு வெளியே அவருக்கு பிரமாண்டமான முறையில் உற்சாக வரவேற்பு அளிக்கப்பட்டது. இதையடுத்து பிரதமர் மோடி, ஜெய் ஜவான், ஜெய் கிசான் மற்றும் ஜெய் விக்யான், ஜெய் அனுசந்தன் ஆகிய முழக்கத்துடன் கூடியிருந்த குடிமக்களிடம் தனது உரையைத் தொடங்கினார். இந்தியாவின் மகத்தான வெற்றி குறித்து தென்னாப்பிரிக்கா மற்றும் கிரேக்கத்தில் அதே உற்சாகத்தை தாம் கண்டதாக திரு. மோடி கூறினார்.
இஸ்ரோ குழுவுடன் இருக்க தனது ஆர்வத்தை வெளிப்படுத்திய பிரதமர், நாடு திரும்பியதும் முதலில் பெங்களூருக்கு வர முடிவு செய்ததாகக் கூறினார். தாம் வரும்போது வழக்கமான மரபு நடைமுறைகள் எதுவும் மேற்கொள்ள வேண்டாம் என்ற தமது வேண்டுகோளை ஏற்று, ஒத்துழைப்பு அளித்த ஆளுநர், முதல்வர் மற்றும் துணை முதல்வருக்கு பிரதமர் நன்றி தெரிவித்தார் .
பிரமாண்ட வரவேற்பு அளித்த அனைவருக்கும் நன்றி தெரிவித்த பிரதமர், கூடியிருந்த குடிமக்களின் உற்சாகத்தைக் குறிப்பிட்டு, சந்திரயான் குழுவில் இடம்பெற இஸ்ரோவுக்குச் சென்றார்.
----
ANU/AP/PLM/DL
(
உள்நாட்டு விமானப் போக்குவரத்து அமைச்சகம்
உதான் திட்டத்தின் கீழ் 459 வழித்தடங்களில் 72 விமான நிலையங்கள், 9 ஹெலிகாப்டர் தரையிறங்கு தளம், நீரில் செல்லக்கூடிய 2 விமானங்கள் செயல்பாட்டில் உள்ளன
கடந்த 2016ம் ஆண்டு அக்டோபர் 26ம் தேதி சிவில் போக்குவரத்து அமைச்சகம், பிராந்திய இணைப்புத் திட்டத்தை தொடங்கி நாட்டில் சிறிய நகரங்களிலும், விமானங்களை இயக்கும் வகையிலும், நடவடிக்கைகள் மேற்கொள்ளப்பட்டு வருகிறது. இந்த தகவலை சிவில் விமானப் போக்குவரத்துத் துறை இணை அமைச்சர் ஜெனரல் வி.கே.சிங்  இன்று மக்களவையில் கேட்கப்பட்ட கேள்விக்கு எழுத்துப்பூர்வமாக பதிலளித்துள்ளார். குறைந்த செலவில் விமானப் போக்குவரத்து சேவையை அனைத்து மக்களும் பயன்படுத்த வேண்டும் என்ற நோக்கத்தில் தொடங்கப்பட்ட உதான் திட்டம் தற்போது தேவை அதிகமுள்ள வழித்தடங்களில் சேவைகளைத் தொடங்க விருப்பமுள்ள விமான நிறுவனங்கள், இது தொடர்பான ஏல நடவடிக்கைகளில் கலந்து கொள்ள வேண்டும், என்று தெரிவிக்கப்பட்டுள்ளது.
உதான் திட்டத்தின் கீழ் 459 வழித்தடங்களில் 72 விமான நிலையங்கள், 9 ஹெலிகாப்டர் தரையிறங்குத் தளம், நீரில் செல்லக்கூடிய 2 விமானங்கள் போன்றவை இந்தாண்டு ஜனவரி 30ல் செயல்பட ஆரம்பித்துள்ளது. இதன் மூலம் நாட்டின் அனைத்து பகுதிகளிலும் இந்த சேவைகள் கிடைப்பதற்கு வழிவகை செய்யப்பட்டுள்ளது. இதுவரையில் சுமார் 2.16 இலட்ச உதான் விமான சேவைகளில் 1.13 கோடிக்கும் அதிகமான பயணிகள் பயணம் செய்துள்ளனர்.